Müjdat Gəzən

**Müjdat Gəzən** () — Türkiyə kino və televiziya aktyoru, şair. 2007-ci ilin noyabr ayından bəri UNICEF Türkiyə Yaxşı Niyyət Səfiridir.

## Həyatı
### Uşaqlıq illəri
Müjdat Gəzən 29 oktyabr 1943-cü ildə İstanbul şəhərində anadan olub. Sənət həyatına uşaqlıq illərində başlayan Gəzən ilk dəfə 1953-cü ildə Hırka-i Şərif İbtidai Məktəbində səhnəyə çıxaraq ilk pyesində rol aldı. Həmin il Doğan Qardaş uşaq jurnalında şeirləri dərc olundu. Elə bu illərdə İstanbul Radiosunun Uşaq Klubunda mikrofonla tanış oldu. 1956–1957-ci illərdə müxtəlif həvəskar teatr kollektivlərində çıxış etdi və 1960-cı ildə İstanbul Böyükşəhər Bələdiyyəsi Şəhər Teatrlarında peşəkar fəaliyyətə başladı. Həmin il Vefa Liseyini bitirdi. 1961-ci ildə İstanbul Universiteti Dövlət Konservatoriyası Teatr Bölməsinə daxil oldu. 1962-ci ildə isə ilk filmini çəkdi.
### Karyerası
Gəzən 1963-cü ildə ilk özəl teatr fəaliyyətini həyata keçirdi. Münir Özqul və Muammer Karaca Teatrlarına daxil oldu. 1963–1964-cü illərdə sənət jurnallarında şeirləri dərc edildi. 1964–1966-cı illər arasında hərbi xidmət keçdi və bu dövrdə pyes yazmaq üzrə ilk cəhdlərini etdi. 1966-cı ildə Ulvi Uraz Teatrına qatıldı. 1967-ci ildə dostları ilə birlikdə Xalq Oyuncuları teatr kollektivini yaratdı. 1968-ci ildə ilk dəfə özəl teatrını açdı və həmin mövsüm İstanbul Teatrında da çalışdı. 1970-ci ildə səhnə fəaliyyəti ilə yanaşı kino və televiziya sahələrində də çalışdı. Qəzet və jurnallarda yazılarla çıxış etdi. 1975-ci ildə ilk kitabı nəşr olundu. 1999-cu ilədək 28 kitabı çap edilmişdir. Bundan əlavə, ibtidai siniflər üçün Türk dili dərsliklərində də yazıları yer almışdır.[mənbə göstərilməlidir] 1982-ci ildə bir nəşriyyat yaratdı. Elə həmin il yazıçı dostu Kandemir Konduk ilə birlikdə Güldürü Üretim Merkezini qurdu və böyük qəzetlərdə yumor səhifəsinə rəhbərlik etdi. 1982-ci ildən öz məktəbi olan MSM-ni açanadək İstanbul Bələdiyyə Konservatoriyasında, daha sonra isə İstanbul Universiteti Dövlət Konservatoriyasında Türk Teatrı müəllimi kimi fəaliyyət göstərdi. 1983-cü ildə Çizgilərlə Nazım Hikmet adlı kitabına görə kitabın karikaturaçısı Savaş Dinçel ilə birlikdə həbs edilərək Sağmalcılar Həbsxanasına göndərildi . 1991-ci ildə MSM-ni təsis etdi. 1992-ci ildə MSM Meşəsini yaratdı. 1995-ci ildə Hamlet Efendi adlı pyesi mükafata layiq görüldü və Dövlət Teatrlarında səhnələşdirildi. 1996–1998-ci illərdə Cumhuriyet qəzetində yazılar yazdı. 1997-ci ildə Dövlət Teatrlarında tamaşa quruluşu verdi. Həmin il Babam adlı pyesi ilə mükafat aldı. 1998-ci ildə ilk dəfə öz adını daşıyan teatrını qurdu. Təxminən yüz filmə, əlli pyesə və minindən artıq radio və televiziya skeçinə çəkildi; bunların bir qismini yazdı və rejissorluğunu etdi. Sənətçi 15 yanvar 2023-cü ildə CRR Konsert Salonunda çoxsaylı sənət və siyasət nümayəndələrinin iştirakı ilə keçirilən tədbirdə sənət fəaliyyətinin 70 illiyini qeyd etdi. Gezen həmin tədbirdə səhnə fəaliyyətinə vida etdiyini açıqladı.

Müjdat Gəzən həmçinin şairdir. O, *“Şiirim Geldi Bırakın Beni”* adlı, 74 şeirdən ibarət bir alboma sahibdir. Albomda özünün yanında Savaş Dincəl, Mustafa Alabora, Perran Qutman, Əli Poyrazoğlu, Rutkay Əziz, Sunay Akın kimi sənətçilər də iştirak etmişdir.

Müjdat Gəzən bu günlərdə 70 il davam edən səhnə fəaliyyətinə vida etmişdir . O, Cümhuriyyət qəzetində *“Köşe Atışı”* adlı bölmədə yazılar yazır.

## Teatr oyunları
* xxxx: Axmaq: Müjdat Gəzən - Müjdat Gəzən Teatrı
* 1977: Kloun: Müjdat Gəzən - İstanbul Şəhər Teatrı
* 1978: Vətən və ya Məmləkət: Sadıq Şəndil\Müzəffər İzgü\Umur Buqay - Müjdat Gəzən Teatrı
* 1987: Artist Məktəbi: Müjdat Gəzən\Qandəmir Qonduq - Şan Teatrı
* 1996: Hamlet Əfəndi: Müjdat Gəzən - Bursa Dövlət Teatrı
* 1996: Dəli Ərin Hiyləgər Arvadı: Haldun Taner - Trabzan Dövlət Teatrı
* 1998: Hababam Sinifi: Rüfət İlqaz - Yayla Sənət Mərkəzi
* 1999: Yeddi Həyat Yoldaşlı Hürmüz: Sadıq Şəndil - Yayla Sənət Mərkəzi
* 2006: Hamlet: Vilyam Şekspir - Müjdat Gəzən Teatrı
* 2007: Sinif Bunadı: Müjdat Gəzən - Müjdat Gəzən Teatrı
* 2010: Mustafam Kamalım: Tuncər Cücənoğlu - Müjdat Gəzən Teatrı
* 2012: 1881: Müjdat Gəzən - Müjdat Gəzən Teatrı
* 2023: QırQıriyə Müjdat Gəzən - Səhnə Tozu Teatrı

## Filmoqrafiya
**Kino**

**Televiziya** 

## Kitabları

* 1974: *Eşeğin Karnındaki Elmas* - Milliyet Yayınları
* 1975: *Kuzucuk* - Can Yayınları
* 1976: *İkibuçuk Lira İçin* - Cem Yayınları
* 1977: *Çizgilerle Nâzım Hikmet* - Cem Yayınları
* 1982: *Aptal Hamdi Avustralya'da* - Miyatro Yayınları
* 1982: *Aptal Hamdi Bizi Güldürüyor* - Miyatro Yayınları
* 1982: *Aptal Hamdi Zor Durumda* - Miyatro Yayınları
* 1982: *Meddah* - Miyatro Yayınları
* 1982: *Gırgıriye* - Miyatro Yayınları
* 1982: *Müjdat Gezen'den Fıkralar* - Yeni Asır Yayınları
* 1982: *Bir Bulut Olsam* - Miyatro Yayınları
* 1982: *Ustalarım* - Miyatro Yayınları
* 1982: *Uçurtma* - Miyatro Yayınları
* 1982: *Evde Karagöz* - Miyatro Yayınları
* 1986: *Komikler Ağlamaz* - Bilgi Yayınları
* 1987: *Acayip Şiirler Antikalojisi* - Cem Yayınları
* 1997: *Bisiklet Geldi Pompa Yok* - Milliyet Yayınları
* 1999: *Sak Üstünde Damdağan* - Can Yayınları
* 2000: *Ç. Arkadaşım Aziz Nesin* - Milliyet Yayınları
* 2000: *Türk Tiyatrosu Kitabı* - Msm Yayınları
* 2001: *Salak Oğlum* - Mitos Boyut Yayınları
* 2001: *Yuvarlak* - ("Sandor Amalyel" takma adıyla) - Milliyet
* 2001: *Oyuncunun El Kitabı* - Msm Yayınları
* 2001: *Şiirim Geldi, Bırakın Beni* - Bu Yayınları
* 2002: *Hamlet Efendi* - Mitos Boyut Yayınları
* 2002: *İstanbul Müzikali* - Mitos Boyut Yayınları
* 2002: *Babam* - Mitos Boyut Yayınları
* 2002: *Hamlet* (Sadeleştirme) - 2002 Msm Yayınları
* 2002: *Oyunculuk Eğitimi* - Bu Yayınları
* 2003: *Çocuk Adam* - Bilgi Karınca Yayınları
* 2003: *Adalet Pantolonun Kemeridir* - Msm Yayınları
* 2003: *Galiba Ben Sanatçıyım* - Can Yayınları
* 2003: *Artiz Mektebi* – (Kandemir Konduk ile) - Mitos Boyut Yayınları
* 2004: *Meşhur Yeni Kapı Cinayeti* - Remzi Kitabevi
* 2004: *Beyoğlu Beyoğlu* – (Kandemir Konduk ve Güm ekibiyle) - Msm Yayınları
* 2006: *Ağlama Palyaço Makyajın Bozulur* - (Halit Kıvanç ile) - Kültür Yayınları
* 2007: *Oyunculuğun Felsefesi* - Msm Yayınları 
* 2008: *Sınıf Bunadı* - Msm Yayınları
* 2008: *Kamp (Oyun)* - Msm Yayınları
* 2009: *Yapabilirsin* - Msm Yayınları
* 2010: *İnsan Neden Oyuncu Olmak İster?* - Msm Yayınları
* 2010: *Arkadaşım Maske* - Nesin Yayınları
* 2010: *Büyüyünce Ne Olucan?* - Msm Yayınları
* 2010: *Fıkracı* - Msm Yayınları
* 2012: *Aptal* - Msm Yayınları
* 2012: *1881* - Msm Yayınları
* 2013: *Olmasaydı* - Msm Yayınları
* 2013: *Sultan 1. Şaban* - Msm Yayınları
* xxxx: *Ben Çocukken*
* 2021: *Çocukluğumu Bindirdim Tramvaya O Gitti Ben Kaldım Yaya* - Kırmızı Kedi Yayınları


## Şəxsi həyatı
İki dəfə evlənmiş Müjdat Gəzənin 1970-ci ildə ilk evliliyindən Elif Gəzən adlı bir qızı dünyaya gəlib. O, Seha Okuşun xalasıdır

## Mükafatları
* 2006: 1-ci Kamal Sunal Mədəniyyət və İncəsənət Mükafatı - Təhsilə Töhfə Mükafatı
* 2008: 3-cü Kamal Sunal Mədəniyyət və İncəsənət Mükafatı - Ən Yaxşı İncəsənət Müəllimi
* 2009: 4-cü Kamal Sunal Mədəniyyət və İncəsənət Mükafatı - Ən Yaxşı Teatr Rejissoru
* 2010: 5-ci Kamal Sunal Mədəniyyət və İncəsənət Mükafatı - 50-ci İl Xüsusi Mükafatı
* 2011: 15-ci Afifə Teatr Mükafatları - Möhsün Ərtoğrul Xüsusi Mükafatı
* 2011: Uludağ Üniversiteti 8-ci Media Mukafatı - Teatr Şərəf Mükafatı
* 2017: 1-ci Üstün Akmən Teatr Mükafatları - Əmək mükafatı
* 2018: Teatr Tənqidçiləri Birliyi Mükafatları - Şərəf Mükafatı
* 2021: ADD İlin Atatürkçüsü Mükafatı (mədəniyyət və incəsənət sahəsində) 
* 2022: 29-cu Adana Altın Koza Film Festivali - Ömürlük Şərəf Mükafatı

## Həmçinin bax
* Müjdat Gəzən İncəsənət Mərkəzi Konservatoriyası, Teatr Bölməsi

## İstinadlar

## Xarici keçidlər
* Müjdat Gezen Sanat Merkezi Cihangir
* Müjdat Gezen Tiyatrosu
* https://www.imdb.com/name/nm0315442/
* Müjdat Gezen 
* https://tr.wikipedia.org/wiki/Türk_Sineması_Araştırmaları
* Müjdat Gezen, 1984 BBC Türkçe 
* “Yakında Türkiye’de Her Şey Normal Ayarlarına Dönecek” Müjdat Gezen Buyrun Benim'de , 10 Aralık 2021